Siden søndag aften har flere tusinde reageret på TV2 Nords Facebook-opslag.

Søndag aften meddelte musikeren Sussi på sin Facebook , at hendes mand Leo igen var blevet indlagt. - Godaften søde venner. Leo er igen kommet på sygehuset. Denne gang er der intet at gøre. Nu er nyrene også ved at stå af. Han ligger lige så stille og sover. Jeg kan ikke komme i kontakt med ham. Hold kæft, hvor jeg kommer til at savne ham, lyder det i opslaget. Mange sender varme tanker Siden det søndag aften kom frem, har bunkevis sendt en masse venlige beskeder og tanker parets vej. På TV2 Nords Facebook-opslag har hele 6600 reageret på opslaget mens 750 har kommenteret. I kommentarsporet er det strømmet ind med varme tanker til parret, der har været sammen, siden de var 15 år. Vi har samlet nogle herunder: Pension i december I december blev Leo indlagt med tarmslyng. - Det er lige så stille roligt blevet værre og værre over de seneste par år, og det tog til i december, har Sussi tildigere fortalt til TV2 Nord . I midten af december stod det så grelt til, at Leo kastede meget op. Derfor insisterede Sussi på at ringe efter en ambulance. - Han var rigtig dårlig og kunne ikke rejse sig. Heldigvis har han fået det bedre nu, efter han blev indlagt, sagde hun dengang. På grund af sygdommen måtte Leo indstille sin musikkarriere.